Botanisk hage i Oslo

Botanisk hage ligg på Tøyen i Oslo. Den har eit areal på 150 mål, med rundt  plantar, delt på  artar frå ulike delar av verda. Da hagen vart skipa i 1814 hadde den 75 mål som låg rundt Tøyen hovudgard.

Botanisk hage er seinare dobla i storleik. Området er delt i tema som systematisk avdeling, nytteveksthage, fjellhage og arboret.  Føremålet med hagen er å gje kunnskap om mangfaldet i planteriket og om korleis ein tek vare på dette mangfaldet. Plantar som er truga eller sårbare i norsk natur blir tatt vare på i Botanisk hage. Dei to utstillingsveksthusa Palmehuset og Victoriahuset er ein del av Botanisk hage.

 Historikk 
I 1811 blei det avgjort at Noreg - som da var i union med Danmark - skulle få sitt første universitet. Kong Fredrik VI  kjøpte Tøyen hovudgard i 1812 som ei aktuell tomt for universitetet, men universitetet vart seinare bygd ved det som i dag er Karl Johans gate. I staden blei Botanisk hage lagt til Tøyen.

Christen Smith blei utnemnd til professor i botanikk og økonomi i 1814 og fekk ansvar for å leie og byggja opp den botaniske hagen.
Han døydde to år seinare. Sjølve verksemda med å byggja hagen blei gjort frå 1815 til 1818 av den tysk-danske gartnaren Johan Siebke. Siebke verka som gartnar i Botanisk hage fram til han døydde i 1857.Hagen blei utforma etter inspirasjon frå engelsk landskapsstil.

 Avdelingane i hagen  
mini|Palmehuset som inneheld plantar frå område med tropisk-subtropisk klima, 
middelhavsklima og ørkenklima. Sjølve huset er frå 1868.
Arboretet
Dufthagen
Fjellhagen
Oldemors hage
Osloryggen
Raud- og svartlistebedet
Systematisk hage
Urtehagen
Palmehuset
Victoriahuset

 Musea 
I 1863 blei Botanisk museum skipa og i 1913 flytta museet til bygninga på Tøyen. I 1975 blei Botanisk museum
slått saman med Botanisk hage. Hagen og samlingene blei i 1999 ein del av Naturhistorisk museum, saman med Geologisk og Zoologisk museum. Naturhistorisk museum ligg under Universitetet i Oslo. 

 Kjelder 

 Bakgrunnsstoff 
 Botanisk hage i Oslo

Kategori:Botaniske hagar i Noreg
Kategori:Skipingar i 1814
Kategori:1814 i Noreg
Kategori:Museum i Oslo
Kategori:Tøyen
Kategori:Parkar i Oslo